Tamacahut n Mm-Yedmimen llant deg-s kra n tigawin yeqnen ɣer umakun. Tamezwarut «Yuɣal uɛelliḍ n teḥdayt-nni yettawi yettara d izarman »; mi i as-tkellax tmeṭṭut n gma-s tefka-as timellalin n yezrem, taḥdayt-nni yuɣal uɛelliḍ-is yeččur d izarman, aya i merra d amakun. Deg tigawt tis snat «Gma-s yella deg tarkent seg wasmi i as-tefka ddeɛwa-nni »; aqcic seg wasmi i as-tedɛa weltma-s mi is-tbud asennan ɛinttu ur as-d-itekkes yiwen siwa nettat yeqqim deg tesga, aya yekcem deg usugen ɣes ma nekkni s yimselmen nettamen s waya, yewweḍ wergaz ɣer ddeɛwa n weltma-s, yenda-as usenna ɛinttu deg rekbet, yuɣal ur yezmirara ad yembiwel. Madtigawt tis tlatadtin yeččuren d amakun «Gma-s-nni tekkes-asd asennan-nni yekkar yeḥla tesmaḥ-as, ma d tina tesseblaɛ-itt lqaɛa, arric uqarru-s mi i dtɛedda deg webrid tzellit yemɣi-d d idles, tuɣal ɣer wexxam-is »; acku siwa s lebɣi n tmeṭṭutnni i d-yettwakes usennan-nni, yeḥla wergaz-nni aya yeqqen kan ɣer weḍris n tmacahut imi d rebbi i yettḥasaben imdanen, d netta kan i yesɛan tazmert. Akken ad naf ula d tameṭṭut n gmas i as-yesseččen timellalin n yezrem, texdem deg-s lbaṭel, ula d nettat yessxeḍ-itt-id rebbi tessebleɛ-itt lqaɛ, ma d amzur-is yemɣi-d d idles, ɣef waya i d-qqaren teqqim-d tnegma-tt d tidlest akken yebɣutelha diri-tt.